stanford-oval/wikipedia huggingface dataset:
פילוסופיה - מונחים
על פי פילוסופים > ישעיה ברלין (1909–1997)

חירות שלילית
חירות חיובית
הקיפוד והשועל
הנאורות שכנגד
על פי פילוסופים > ג'ון אוסטין (1911–1960)

פעולת דיבור
מבעים קביעתיים (constative utterances) קבוצת משפטים שהם טענות (statements), כלומר משפטים המתארים עובדות ועשויים להיות אמיתיים (true) או שקריים (false).
מבעים ביצועיים (performative utterances). קבוצת משפטים שמבעים ביצועיים ואינם מדווחים על עובדה, אלא שבעצם אמירתם מבוצעת פעולה מסוימת.
מעשה לוקוציוני (locutionary act): הדוברת משמיעה צלילים מסוימים, שהם מילים בעלות משמעות בשפה, ובכך אומרת משפט שהוא בעל מובן ומתייחס לאובייקטים שונים (מובן והוראה).
מעשה אילוקוציוני (illocutionary act): הדוברת משתמשת במבע על-מנת לבצע פעולה מסוימת. דוגמאות: טוענת, שואלת, מתנצלת, מבטיחה, פוקדת או מאיימת.
מעשה פרלוקוציוני (perlocutionary act): הדוברת יוצרת השפעה או אפקט על קהל השומעים באמצעות המבע. דוגמאות: משכנעת, מטעה, מרגיעה, מבהילה, או מניעה לפעולה.
על פי פילוסופים > פול גרייס (1913–1988)

עקרון שיתוף הפעולה
כלל האמת או כלל האיכות (Maxim of Quality) - הדובר מעביר לנמען מידע אמיתי, ונמנע מהעברת מידע שקרי או מידע שאין לדעת אם הוא אמיתי או שקרי.
כלל מרב המידע או כלל הכמות (Maxim of Quantity) - הדובר מעביר לנמען את כל המידע שיש ברשותו.
כלל הרלוונטיות (Maxim of Relation) - הדובר מעביר לנמען רק את המידע הרלוונטי לנושא השיחה.
כלל הסגנון (Maxim of Manner) - הדובר מעביר לנמען את המידע באופן בהיר, תוך הימנעות מערפול או רב-משמעות, ובצורה תמציתית ומסודרת ככל האפשר.
על פי פילוסופים > אלבר קאמי (1913–1960)

אבסורד
המיתוס של סיזיפוס
האדם המורד
על פי פילוסופים > רולאן בארת (1915–1980)

מות המחבר
סטודיום
פונקטום
על פי פילוסופים > פיליפה פוט (1920–2010)

בעיית הקרונית
על פי פילוסופים > ג'ון רולס (1921–2002)

| מונח | תרגום |
| --- | --- |
צדק כהוגנות: A Theory of Justice
מסך הבערות: Justice as Fairness
דוקטרינה מקיפה: Comprehensive Doctrine
כלל המקסימין: The maximin rule
עקרון ההפרשיות: The Difference Principle
שיווי משקל רפלקטיבי: Reflective equilibrium
המצב המקורי: Original Position
הסכמה שבחפיפה: Overlapping Consensus
טובין ראשוניים: Primary Goods
נטלי השיפוט: Burdens of Judgment
מבנה בסיסי: Basic Structure
פלורליזם סביר: Reasonable pluralism
תפיסת הטוב: Conceptions of the Good
חוק העמים: The Law of Peoples
הנחשלים ביותר: The Least Advantaged
על פי פילוסופים > תומאס קון (1922–1996)

פרדיגמה
פרה-פרדיגמה
מדע תקני
על פי פילוסופים > ארתור דנטו (1924–2013)

עולם האמנות
אמנות פוסט-היסטורית
על פי פילוסופים > ז'אן-פרנסואה ליוטר (1924–1998)

המצב הפוסטמודרני או פוסטמודרניזם
דיפרנד
כלכלה ליבידינלית
על פי פילוסופים > ז'יל דלז (1925–1995)

גוף נטול איברים
ריזום
על פי פילוסופים > מישל פוקו (1926–1984)

שיח
כוח/ידע
הרצון לדעת
הטרוטופיה
פנאופטיקון
ארכאולוגיה של הידע
ארכיון
על פי פילוסופים > הילרי פטנאם (1926–2016)

מוח בצנצנת
על פי פילוסופים > סטנלי קאבל (1926–2018)

פרפקציניזם (פילוסופיה) (אנ')
על פי פילוסופים > נועם חומסקי (1928)

דקדוק אוניברסלי (דקדוק גנרטיבי או דקדוק יוצר)
על פי פילוסופים > ברנארד ויליאמס (1929–2003)

הסיבות הפנימיות לפעולה
מזל מוסרי
על פי פילוסופים > ז'אן בודריאר (1929–2007)

סימולאקרה וסימולציה
המדבר של הממשי
רוח הטרור
מלחמת העולם הרביעית
על פי פילוסופים > יורגן הברמאס (1929)

הספרה הציבורית
פעולה קומוניקטיבית (אנ')
רציונליות קומוניקטיבית (אנ')
פוסט-חילוניות
דמוקרטיה דיונית
פטריוטיזם חוקתי (אנ')
על פי פילוסופים > ג'ודית ג'רביס תומסון (1929)

טיעון הכנר (The "violinist" argument)
על פי פילוסופים > יוברט דרייפוס (1929–2017)

פוסטקוגניטיביזם (אנ')
על פי פילוסופים > פייר בורדייה (1930–2002)

הון תרבותי – התמצאות בתכנים התרבותיים המשמעותיים לחברה (השכלה, אמנות, ענייני מזון וכו').
הון חברתי – קשרים חברתיים.
הון סימבולי – יוקרה חברתית.
הביטוס
על פי פילוסופים > ז'אק דרידה (1930–2004)

דקונסטרוקציה
גרמטולוגיה או מדע הכתיבה (gramme=אות; logos=מדע)
פונוצנטריזם
מטאפיזיקה של נוכחות
דיפראנס או הבדל (Différence)
על פי פילוסופים > ריצ'רד רורטי (1931–2007)

איורניזם (Ironism)
פוסט-פילוסופיה
על פי פילוסופים > צ'ארלס טיילור (1931)

מועקת המודרניות
על פי פילוסופים > ג'ון סרל (1932)

סיווג פעולות הדיבור:
פעולות דיבור טענתיות (assertative): בפעולות אלה הדובר מתחייב לאמיתות דבריו. פעולות כגון: לתאר, לטעון, להסיק, להכחיש, לאשר.
פעולות דיבור הכווניות (directive): בפעולות אלה הדובר מנסה לגרום לנמען לבצע דבר מה. פעולות כגון: לבקש, לדרוש, להמליץ, להזהיר, לשאול.
פעולות דיבור התחייבותיות (commissive): פעולות אלה מחייבות את הדובר לפעולה עתידית מצדו. פעולות כגון: להבטיח, לאיים, להציע, להסכים.
פעולות דיבור הבעתיות (expressive): בפעולות אלה הדובר מביע מצב פסיכולוגי שבו הוא נמצא. פעולות כגון: להתנצל, לגנות, להודות, לברך, להשתתף בצער.
פעולות דיבור הצהרתיות (declarative): בפעולות אלו הדובר גורם לשינוי מיידי במציאות "מוסדית". פעולות כגון: להכריז מלחמה, לתת שם, לגזור דין, לנדות, להינשא.
החדר הסיני
על פי פילוסופים > מייקל וולצר (1935)

ידיים מלוכלכות
על פי פילוסופים > אלן באדיו (1937)

אירוע (פילוסופיה) (אנ')
מטאפוליטיקה (אנ')
אנטי-פילוסופיה
על פי פילוסופים > רוברט נוזיק (1938–2002)

מכונת העונג (Experience machine)
מפלצת תועלתנות (Utility monster)
תורת זכאות
על פי פילוסופים > סול קריפקה (1940)

שמות קשיחים Rigid designator
אנאליטי א-פוסטריורי A posteriori necessity
סמנטיקת קריפקה Kripke semantics
על פי פילוסופים > ז'אק רנסייר (1940)

חלוקת החושי
משטרי אמנות
משטר הדימוי (האמנות כאמתלה לדיון עיוני במעמדו האתי-תאולוגי וההכרתי של הדימוי).
משטר הייצוגיות (עקרונות המימזיס והאנלוגיה כמולכות באמנויות הייצוגיות)
המשטר האסתטי (אבחון החוויה החושית הייחודית לאמנות, והביקוש אחר הצורה כשלעצמה).
פרקריון
על פי פילוסופים > ז'וליה קריסטבה (1941)

אינטרטקסטואליות
בזות (abjection)
על פי פילוסופים > דייוויד לואיס (1941–2001)

ריאליזם מודאלי של עולמות אפשריים
על פי פילוסופים > גיאטרי צ'קרוורטי ספיבק (1942)

מוכפפות
על פי פילוסופים > פרנק ג'קסון (1943)

החדר של מרי
על פי פילוסופים > דונה הראווי (1944)

סייברפמיניזם
על פי פילוסופים > דאגלס הופשטטר (1945)

לולאה מוזרה
על פי פילוסופים > סלבוי ז'יז'ק (1945)

אינטרפסיביות (Interpassivity)
על פי פילוסופים > פיטר סינגר (1946)

זכויות בעלי חיים
ניסוי מחשבתי: הילד הטובע (Drowning Child Thought experiment)
סוגנות (באנגלית: speciesism מונח שטבע במקור ריצ'רד ריידר)
אלטרואיזם אפקטיבי
על פי פילוסופים > מרתה נוסבאום (1947)

גישת היכולת (Capability approach)
על פי פילוסופים > ג'ודית באטלר (1956)

טענת אנטיגונה
קוויר באופן ביקורתי
גופים נחשבים
על פי פילוסופים > ריי בראסייה (1965)

ריאליזם ספקולטיבי
ניהיליזם טרנסצנדנטאלי
על פי פילוסופים > דייוויד צ'אלמרס (1966)

השערת התודעה המורחבת (יחד עם אנדי קלארק)
טיעון הזומבי
הבעיה הקשה של התודעה (Hard problem of consciousness)
+A.I.
על פי פילוסופים > קוונטין מייאסו (1967)

מטריאליזם ספקולטיבי
קורלציוניזם
על פי פילוסופים > גרהם הרמן (1968)

אונטולוגיה מוכוונת דברים (object-oriented ontology, OOO)
פילוסופיה של גישה
על פי פילוסופים > טימותי מורטון (1968)

היפראובייקט
לקריאה נוספת

| --- | --- |
: ספר: פילוסופיה
אוסף של ערכים בנושא הזמינים להורדה כקובץ אחד.
יעקב קלצקין, אוצר המונחים הפילוסופיים, א-ד, ברלין: הוצאת אשכול, תרפ"ח 1928.
חיים יהודה רות, מורה-דרך בפילוסופיה החדשה, ירושלים : הוצאת ראובן מס, 1949.
חיים יהודה רות, מורה-דרך בפילוסופיה היוונית, ירושלים : הוצאת ראובן מס, 1960.
שמואל הוגו ברגמן, תולדות הפילוסופיה החדשה מניקולאוס קונזאנוז עד תקופת ההשכלה, ירושלים: מוסד ביאליק, 1984.
שמואל הוגו ברגמן, תולדות הפילוסופיה החדשה : מתקופת ההשכלה עד עמנואל קאנט, ירושלים: מוסד ביאליק, תשל"ח 1978.
האנציקלופדיה לפילוסופיה מערבית, מהדורה שנייה, תל אביב: הוצאת רסלינג.
אלאן בולוק ואוליבר סטאליבר, אלי שאלתיאל (עורך המהדורה העברית), מילון פונטנה למחשבה מודרנית, תל אביב: הוצאת עם עובד, 1987 (מהדורה ראשונה), 2004 (מהדורה שנייה).
אלאן בולוק ור"ב וודינגס (עורכים), אילנה שמיר (עורכת המהדורה העברית), מילון פונטנה לאישים בני זמננו, תל אביב: הוצאת עם עובד, 1996.
חוק העמים, תרגם שחר פלד, עריכה מדעית: פרופ' יצחק (יאני) נבו, הוצאת רסלינג, 2010.
צדק כהוגנות - הצגה מחודשת, תרגום: דפי אגם-סגל, ידיעות ספרים - ספרי עליית הגג, תל אביב, 2010.
דוד הד ודניאל אטאס (עורכים), מורה צדק: עיונים בתורתו של ג'ון רולס, הוצאת מאגנס 2007.
דוד גורביץ' ודן ערב, אנציקלופדיה של הרעיונות, הוצאת בבל, 2012.
ראו גם

רשימה של חיבורים פילוסופיים
ציר זמן של פילוסופים מערביים
הערות שוליים

↑  Dictionary of Philosophy of Mind - qualia
מוחמד סאדק א-סדר

| --- | --- |

 לידה:  23 במרץ 1943 כאזמיה, ממלכת עיראק
 פטירה:  19 בפברואר 1999 (בגיל 55) נג'ף,  עיראק
 מדינה:  עיראק עיראק
 השכלה:  החווזה של נג'ף
 דת:  אסלאם שיעי
מוחמד מוחמד סאדק א-סדר (בערבית: محمد محمد صادق الصدر; תעתיק מדויק: מחמד מחמד צאדק אלצדר; 23 במרץ 1943 – 19 בפברואר 1999) היה איש-דת שיעי חשוב בדרגת אייתוללה גדול, שהיה אחד ממנהיגיה החשובים של השיעה בעיראק בשנות ה-90 של המאה ה-20 ונודע בגישתו האקטיביסטית והמתריסה כלפי שלטון הבעת'. גישה זו של א-סדר נודעה בשם "החווזה המעורבת" (אל-חווזה א-נאטקה) והיא הייתה תמונת ראי של תקופת "החווזה השותקת" של שנות ה-80, תחת האייתוללה אבו אל-קאסם אל-ח'ואי.
הכשרתו ההלכתית ומוריו

מוחמד סאדק א-סדר נולד בעיר הקדושה כאזמיה ב-23 במרץ 1943, למשפחת א-סדר הידועה כמשפחת אנשי-דת שיעים מפורסמת, החל ללמוד הלכה בגיל צעיר בחווזה של נג'ף בהדרכת מספר מורי-דת מפורסמים, ביניהם סייד טאלב אל-ריפאעי, חסן טראד אל-עאמלי ואחרים.
פעילותו הדתית והפוליטית

א-סדר הנהיג את הזרם השיעי הפוליטי שכונה "החווזה המעורבת", ולא חשש להתריס נגד שלטון הבעת' ורדיפתו את הציבור השיעי במדינה. לא פחות מכך התריס א-סדר נגד הסדר שכונה "החווזה השתקנית" שהנהיג בשנות ה-80 האייתוללה אבו אל-קאסם אל-ח'ואי, שנמנע מלמתוח ביקורת ישירה על השלטון או להתעמת איתו. א-סדר הנהיג את השיעה העיראקית באופן אקטיביסטי, הורה על נאמניו לעשות טוב ולאסור את עשיית הרע, לומר תמיד את האמת ולא לפחד מהמוות או להקריב את חייהם עבורו, בניגוד לדרכה של "החווזה השתקנית", שביכרה שמירה על שתיקה כדי לשמור על חיי השיעים במדינה בכל מחיר ולהימנע מלקלוע אותם לעימות ישיר עם המשטר. הוא זכה לכבוד ולפופולריות רבה בעקבות התעוזה שלו בהתמודדותו מול משטר הבעת', במיוחד כשדרש בפומבי את שחרורם של 106 אנשי-דת שיעים, שנכלאו לאחר המרידות בדרום עיראק במרץ 1991.
השפעתו הגדולה של א-סדר הייתה בפרבר השיעי בחלק המזרחי של בגדאד שהיה ידוע בעבר בשם מדינת "מדינת סדאם" (העיר של סדאם), אך נודע בשם הלא רשמי "מדינת אל-ת'ורה" (עיר המהפכה). בשכונה זו, משכונותיה הגדולות והמאוכלסות ביותר של בגדאד, שכל תושביה שיעים, גיבש סביבו א-סדר מספר רב של תומכים נאמנים והפך את המקום למוקד התנגדות למשטר הבעת'. א-סדר השתתף בהתקוממות העממית ב-1991 נגד משטרו לסדאם חוסיין ועד מהרה נעצר על-ידי כוחות הביטחון, ועונה על ידם. בשנת 1993 התעמת א-סדר עם הסמכות הדתית השיעית שפעלה תוך התנהלות עדינה מול המשטר בחווזה.
מותו

ב-19 בפברואר 1999, רדפה מכונית אחר רכבו של מוחמד סאדק א-סדר, לאחר שיצא ממתחם מסגד האימאם עלי לכיוון ביתו באזור אל-חנאנה שבנג'ף, כשהוא מלווה בשני בניו, מוּאַמַל ומוסטפא. במהלך המרדף, פגעה מכוניתו של א-סדר בעץ בצד הדרך, וברגע הפגיעה יצאו מתנקשים שפעלו מטעם משטר הבעת' מן המכונית שדלקה אחר מכוניתו והחלו לירות לעבר א-סדר ושני בניו. מואמל א-סדר נהרג במקום. מוחמד סאדק א-סדר שנפגע ראשון ממספר כדורים, נותר בחיים, ורק לאחר שהגיע לבית החולים נקבע מותו בגלל הירי. בנו השני, מוסטפא, הגיע אף הוא לבית החולים עם פצעי יריות אך גם מותו נקבע זמן קצר לאחר מכן.
לאחר מותו

לאחר רציחתו של א-סדר נפתחה התקוממות רחבת היקף של שיעיים עיראקים במחאה על הרצח. ההתקוממות נמשכה במשך מספר ימים שבמהלכם התקיימו עימותים אלימים בין מפגינים לבין כוחות הביטחון בשכונות המאוכלסות בשיעיים בבגדאד ובערים בעלות רוב שיעי כמו כרבלא, נאסריה, כופה, נג'ף ובצרה. ההתקוממות השיעית בעקבות רציחתו של א-סדר הובילה לעשרות הרוגים ופצועים ולמאות מעצרים.
אחרי מותו של א-סדר, קראו נאמניו לשכונת "מדינת סדאם" בבגדאד, מעוז הזרם הסדרי שבראשו עמד, על שמו – מדינת א-סדר. שם זה מעולם לא התקבל כשמה הרשמי של השכונה אך היה מקובל כשם פופולרי של תושבי השכונה וכך היא מוכרת עד היום. אנשי הזרם הסדרי הוסיפו להיות פעילים בזירה השיעית גם בשנים האחרונות לשלטון הבעת' בעיראק, לאחר מותו של מנהיגם. בנו הצעיר של א-סדר, מוקתדא א-סדר, שלא היה עם אביו בעת הירצחו, הפך זמן קצר לאחר הרצח למנהיגו של הזרם הסדרי והפך אותו אחרי הפלת שלטון הבעת' ב-2003 לאחד מהזרמים הפוליטיים החשובים ביותר בתוך השיעה העיראקית. מוקתדא א-סדר עמד גם בשנות מלחמת האזרחים בעיראק בראשה של מיליציה שנקראה "צבא המהדי", שהתבססה על אנשי הזרם הסדרי הנאמנים לו ולאביו.
מכתביו הבולטים

במהלך חייו פרסם מוחמד סאדק א-סדר עשרות ספרי הלכה ומשפט אסלאמי וכן מספר ספרי עיון והיסטוריה. להלן מקצת מן הבולטים בספריו:
אל-אסלאם וול-מית'אק אל-עאלמיה לחקוק אל-אנסאן (האסלאם והאמנה הבינלאומית לזכויות אדם) - בעשרה כרכים
מא וורא אל-פיקה (מה עומד מאחורי תורת הפסיקה)
פיקה אל-עשאיר (פסיקה שבטית)
הערות שוליים

1 2  פי ד'כּרא אסתשהאדה.. שד'ראת מן א-סירה אל-עטרה לל-שהיד א-סייד מוחמד סאדק א-סדר [במלאת שנה למותו, פרקים מהביוגרפיה הטהורה של השהיד סייד מוחמד סאדק א-סדר], באתר סוכנות הידיעות העיראקית (נשמר ב-archive.org), ‏2021-06-14
↑  פיראס מוחמד, אדואא עלא אל-מוסְלח אל-כביר ואל-חכּים אל-עארף – סמאחת אייתוללה אל-עוזמא א-סייד מוחמד א-סדר (המיקוד על הרפורמטור הגדול, החכם והידען – כבוד האייתוללה הגדול סייד מוחמד א-סאדר), באתר מונתדא אל-כּלִמַה מן ראס כּתאן, ‏7.11.2008
↑  אל-פרק בין אל-חווזה "א-נאטקה" ובין "א-סאכּתה" ישרחהא להם א-סייד א-שהיד מוחמד סאדק א-סדר (ההבדל בין "החווזה המעורבת" לבין זו "השותקת" כפי שהסביר השהיד סייד מוחמד סאדק א-סדר), דרשת יום שישי שנשא מוחמד סאדק א-סדר, 26.6.1998
↑  Ronen Zeidel, Amatzia Baram, Achim Rohde, 8, Iraq Between Occupations_ Perspectives from 1920 to the Present -Palgrave Macmillan, 2010
↑  Mahan Abedin, "The Sadrist Movement", with additional insight on Muqtada al-Sadr's family background, including his father's books, at the Middle East Intelligence Bulletin, the United States Committee for a Free Lebanon and the Middle East Forum, 2003
↑  Ali Hassan, al-Majid and the Basra Massacre of 1999, HRW report, 2005
| --- | --- |
בקרת זהויות :  NLI: 987007257019105171  BnF: cb155549157 (data)  GND: 12480294X  ISNI: 0000 0000 7849 8102  LCCN: nr92021388  NTA: 238104257  SUDOC: 241567343  VIAF: 61864508   WorldCat (עם VIAF): 61864508
אוניברסיטת דרהאם

| --- | --- |
סמל האוניברסיטה

טירת דרהאם המארח את "יוניברסיטי קולג'"
 collegiate university
 על שם:  קתדרלת דרהאם 
 מוטו:  Fundamenta eius super montibus sanctis
 תקופת הפעילות:  1832–הווה (כ־192 שנים)
 מייסדים:  William Van Mildert, Charles Thorp 
 בעלי תפקידים
 יו"ר:  Thomas Allen 
 רקטור:  Karen O'Brien 
 צוות:  2,920 (2022/23)
 סגל:  2,530 (2022/23)
 סטודנטים
 כלל הסטודנטים:  22,365 (2022/23)
 סטודנטים לתואר ראשון:  17,765 (2022/23)
 סטודנטים לתארים מתקדמים:  4,600 (2022/23)
 שונות
 הון עצמי:  483.6 מיליון לירות שטרלינג (2022/23)
 מיקום
 מיקום:  דרהאם, אנגליה
 מדינה:  הממלכה המאוחדת הממלכה המאוחדת
 קואורדינטות:  54°46′30″N 1°34′30″W﻿ / ﻿54.775°N 1.575°W﻿ / 54.775; -1.575
 durham.ac.uk
 he
 
אוניברסיטת דרהאם (באנגלית: Durham University) היא אוניברסיטה ציבורית הממוקמת בדרהאם שבממלכה המאוחדת אשר הוקמה בשנת 1832. הייתה זו האוניברסיטה המוכרת הראשונה שנפתחה באנגליה במשך יותר מ-600 שנה לאחר ייסודן של אוניברסיטת אוקספורד ואוניברסיטת קיימברידג'. נכון לשנת 2022/23, למדו באוניברסיטה כ-22,365 סטודנטים.
אוניברסיטת דרהאם חברה בארגונים אקדמאיים רבים, ובהם קבוצת ראסל, איגוד אוניברסיטאות חבר העמים הבריטי (ACU), קבוצת קוימברה (GC) ורשת אוניברסיטאות מטאריקי (MNU). מבין אנשי הסגל של המוסד, נמנים כ-17 חברי האקדמיה הבריטית ו-14 חברי החברה המלכותית. מבין בוגרי האוניברסיטה הידועים ניתן למנות את אליסטר פותרג'יל, הרולד שיפמן, הרולד ג'פרי ומילטון מרגאי.
במתחם האוניברסיטה ישנם כ-63 מבנים שונים, ובהם גם טירת דרהאם. הספרייה הוקמה בשנת 1883, וכיום היא מכילה למעלה מ-1.5 מיליון פריטים מודפסים והיא פרוסה על גבי 5 סניפים ברחבי האוניברסיטה. דורהאם מפעילה מבנה קולגיאלי בדומה לזה של אוניברסיטת אוקספורד ואוניברסיטת קיימברידג', המאורגן במערכת של 17 קולג'ים.
היסטוריה

בשנת 1832 הוחלט להקים אוניברסיטה אנגלית בנוסף על האוניברסיטאות הוותיקות ב-4 ביולי ההחלטה קיבלה אישור מויליאם הרביעי, מלך הממלכה המאוחדת. האוניברסיטה עצמה נפתחה ב-28 באוקטובר 1833. בשנת 1834 הוקם בית הספר לרפואה. בשנת 1846 החלו גם מגורי הסטודנטים במתחם האוניברסיטה ובשנת 1871 החלו לימודי פיזיקה. במהלך התרחבותה הפכה אוניברסיטת דרהאם גם לאוניברסיטה האנגלית הראשונה שקיימה קשרים עם מוסדות מעבר לים.
פקולטות

מחלקות ההוראה של האוניברסיטה מחולקות לארבע פקולטות:
הפקולטה למדעי החברה ובריאות
המחלקה לאנתרופולוגיה
המחלקה לארכאולוגיה
הצטיינות משולבת במדעי החברה
מרכז דורהאם לפיתוח אקדמי
בית ספר לחינוך
המחלקה לגאוגרפיה
בית הספר לממשל וליחסים בין-לאומיים
בית הספר למשפטים (אנ')
המחלקה לסוציולוגיה
המחלקה למדעי הספורט והפעילות הגופנית
הפקולטה לאמנויות ומדעי הרוח
המחלקה לקלאסיקה והיסטוריה עתיקה
החוג ללימודי אנגלית
המחלקה להיסטוריה
תוכנית לאמנויות ליברליות
בית הספר לשפות ותרבויות מודרניות
המחלקה למוזיקה (אנ')
המחלקה לפילוסופיה
המחלקה לתאולוגיה ודת
הפקולטה למדעים
תוכנית למדעי הטבע
המחלקה למדעי הביולוגיה
המחלקה לכימיה
המחלקה למדעי המחשב
המחלקה למדעי כדור הארץ
המחלקה להנדסה (אנ')
המחלקה למדעי המתמטיקה
המחלקה לפיזיקה (אנ')
החוג לפסיכולוגיה
הפקולטה למנהל עסקים
המחלקה לחשבונאות
המחלקה לכלכלה
המחלקת למימון
המחלקה לניהול ושיווק
קולג'ים למגורים

קולינגווד קולג' (אנ')
גריי קולג' (אנ')
האטפילד קולג' (אנ')
ג'ון סנואו קולג' (אנ')
ג'וזפין באטלר קולג' (אנ')
קולג' סנט איידן (אנ')
קולג' סנט צ'אד (אנ')
קולג' סנט קאת'ברט (אנ')
קולג' סנט הילד וסנט בדה (אנ')
קולג' סנט ג'ון (אנ')
קולג' סנט מרי (אנ')
סאות' קולג' (אנ')
סטפנסון קולג' (אנ')
טרוליאן קולג' (אנ')
יוניברסיטי קולג' (אנ')
אוסטינוב קולג' (אנ')
ואן מילדרט קולג' (אנ')
דירוגים > דירוגים בין-לאומיים

דירוג שאנגחאי - מקום 301–400 (2024)
דירוג Times Higher Education - מקום 174 (2024)
דירוג QS לאוניברסיטאות - מקום 78 (2024)
דירוגים > דירוג אזורי - בריטניה

דירוג שאנגחאי - מקום 26–31 (2024)
דירוג Times Higher Education - מקום 22 (2024)
דירוג QS לאוניברסיטאות - מקום 13 (2024)
דיולה מאורר

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  18 בינואר 1927 טרנבן (דיצ'הסנטמארטון), טרנסילבניה, ממלכת רומניה 
 פטירה:  8 בינואר 2012 (בגיל 84) מאגלוד, על יד בודפשט, הונגריה 
 ענף מדעי:  תורת החבורות 
 מקום קבורה:  בית הקברות המרכזי האז'ונגארד בקלוז' 
 מקום לימודים:  Bethlen College, Aiud (1945)  Bolyai University (1949)  אוניברסיטת בוקרשט (1967) 
 מוסדות:  Bolyai University (1949–1956)  אוניברסיטת באבש-בויאי (1960–1985)  אוניברסיטת מישקולץ (1985–1992) 
 
דיולה י. מאורר או גיולה י. מאורר (בהונגרית: Maurer I.Gyula;‏ 18 בינואר 1927 טרנבן (דיצ'הסנטמארטון), טרנסילבניה, רומניה – 8 בינואר 2012 מאגלוד, הונגריה) היה מתמטיקאי הונגרי, שפעל ברומניה ובהונגריה. כיהן כמרצה בכיר באוניברסיטת באבש-בויאי בקלוז'-נפוקה ברומניה וכפרופסור ומנהל המכון למתמטיקה באוניברסיטת הטכנית לתעשייה כבדה במישקולץ - כיום אוניברסיטת מישקולץ, בהונגריה.
ביוגרפיה > ילדות וצעירות

דיולה או גיולה (יוליוס) מאורר נולד בשנת 1927 בעיר טרנבן (בהונגרית - דיצ'הסנטמארטון) בטרנסילבניה כבן ליוז'ף מאורר (1955-1883) וללנקה מאורר לבית דמטר (1980-1894). משפחתו הייתה ממוצא הונגרי - מצד האב בעלת שורשים גרמנים (סקסוניים של טרנסילבניה). הוא למד בתיכון בקלוז', אחר כך בקריסטורו סקוייסק (בהונגרית - סייקייקרסטור) במזרח טרנסילבניה, ואחר כך במכללת בתלן בעיר איוד (בהונגרית - נאג'אנייד) בה סיים את מבחני הבגרות בשנת 1945.
ב-1946 נרשם ללימודי מתמטיקה ופיזיקה באוניברסיטה ההונגרית בויאי בקלוז'. הצטיין בלימודיו ובמהרה התחיל להיות מעורב בהוראה. אחרי שסיים את התואר השני ב-1949 התמנה כמדריך באוניברסיטת בויאי.
ביוגרפיה > הקריירה האקדמית והמדעית

מאורר התחיל לפרסם מחקרים בשנת 1955 כשחיבר בשפה הרומנית 5 מאמרים שכותרותיהם באנגלית הם:
Remark on multiplicative arithmetic functions (הערה על פונקציות אריתמטיות כפליות)
Groups of infinite permutations (קבוצות של תמורות אינסופיות)
Contribution to the study of groups from their quasi-centre (תרומה לחקר הקבוצות מתוך הקווזי -מרכז שלהן)
On the notion of power (על המושג חזקה)
On the normal series of the group of generalized infinite permutations. (על הטור הנורמלי של קבוצת התמורות האינסופיות המוכללות),
מאמריו על קבוצות התמורות האינסופיות הנהיגו טופולוגיה בקבוצות אלה. במאמרים שפרסם בהמשך חקר, בין היתר, תכונות של קבוצות וחוגים טופולוגיים.
ב-1956 איבד את משרתו באוניברסיטה בגלל עמדתו בימי המרד האנטיקומוניסטי בהונגריה בשנת 1956.
אחרי מיזוג האוניברסיטאות ההונגרית והרומנית לאוניברסיטת באבש-בויאי הוחזר לסגל שלה כמרצה בכיר לאלגברה בשנים 1960–1983.
ב-1967 תחת הדרכתו של גריגורה מויסיל, סיים את עבודת הדוקטור שלו על האלגברה הטופולגית באוניברסיטת בוקרשט.
בימי החרפת ההדיכוי של משטר צ'אושסקו ברומניה בשנת 1984 בניו, דיולה ואדם יוז'ף עברו לגור בהונגריה. מאורר, שפרש לפנסיה בשנת 1985, הצטרף גם הוא לבניו בהונגריה. הוא התמנה לפרופסור במכון למתמטיקה של אוניברסיטת מישקולץ ולמנהל שלו (1988-1985).
מאורר היה מייסד ועורך שותף של כתב העת ההונגרי-אוסטרי למתמטיקה "Mathematica Pannonica". הוא נודע, בין היתר, בספרו "קומבינטוריקה ויישומיה", שפורסם בהונגרית, לרבות בבודפשט, ותורגם לרומנית. בשנים 1953–1956 היה העורך של כתב העת למתמטיקה של קלוז'. כתב גם סיפורי מדע בדיוני שפורסמו במגזינים Korunk, A Hét וב-Matematikai és Fizikai Lapok. תרגם להונגרית ספרי לימוד רומניים. השלים גם תואר לכלכלה.
הוא עסק בעיקר בתורת הקבוצות, בקבוצות טופולוגיות, ובקבוצות לי. פרסם מאמרים על אלגברות אוניברסליות, אלגברות אוניברסליות טופולוגיות, קבוצות עמומות, חוגים עם זהויות פולינומיות וכו'. מאמריו וספריו תורגמו לשפות רומנית, גרמנית, הונגרית, צרפתית, איטלקית, אנגלית ורוסית.
מאורר נפטר במאגלוד שבהונגריה. גופתו נשרפה, והאפר הובא לקבורה בבית הקברות המרכזי האז'ונגארד בקלוז', קרוב לקבר הוריו.
ביוגרפיה > חייו הפרטיים

מאורר היה נשוי לאווה לבית נילאש. לזוג נולדו שני ילדים - דיולה מאורר הבן (יליד 1951) ואדם יוז'ף מאורר (יליד 1954).
מבחר כתביו

Algebra (ספר לימוד לסטודנטים, קלוז', 1957)
A relációelmélet elemei, Dacia Könyvkiadó, 1972. (יסודות התאוריה הרלציונית) יחד עם אימרה ויראג
Bevezetés a struktúrák elméletébe, Dacia Könyvkiadó, Kolozsvár, 1976. - יחד עם אימרה ויראג
(מבוא לתורת המבנים)
Tizedes törtek és lánctörtek, Dacia Könyvkiadó, Kolozsvár, 1981. - שברים עשרוניים ושברים משולבים
Matematikai kislexikon, Kriterion Könyvkiadó, Bukarest, 1982. - לקסיקון קטן למתמטיקה, (עורך שותף)
Romániai magyar matematikai és csillagászati szakirodalom Nehézipari Műszaki Egyetem Közleményeiből, Miskolc, 1988)
(הספרות המתמטית והאסטרונומית ההונגרית ברומניה- הדפסה מיוחדת בהוצאה לאור של האוניברסיטה הטכנית במישקולץ)
Kombinatorika és alkalmazása - תורגם לרומנית על ידי י. טומסקו - Introducere în combinatorică - מבוא לקומבינטוריקה
Budapest, 1978.
לקריאה נוספת

Kiss Sándor Maurer Gyula életpályája (Un matematician în vâltorile secolului XX. Biografia profesorului universitar Maurer Gyula) Ed. Appendix; Cluj-Napoca, Erdélyi Múzeum Egyesület, Târgu Mureş,2003); -
(שאנדור קיש - ביוגרפיה של הפרופסור דיולה מאורר - מתמטיקאי בסופות המאה ה-20)
הערות שוליים

1 2 3  J. J. O'Connor ,E. F.Robertson
| --- | --- |
בקרת זהויות :  GND: 121730735  ISNI: 0000 0001 1439 9807  LCCN: no2010021427  MGP: 160894  VIAF: 25466498   WorldCat (עם VIAF): 25466498 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דיולה מאורר".
קברו של דיולה מאורר, של אשתו והוריו וקרובים נוספים בבית הקברות האז'ונגראד בקלוז' 
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
ולטר פון ברוקדורף-אהלפלדט

| --- | --- |

 לידה:  13 ביולי 1887 פרלברג, האימפריה הגרמנית האימפריה הגרמנית
 פטירה:  9 במאי 1943 (בגיל 55) ברלין, גרמניה הנאצית גרמניה הנאצית
 מדינה:  הרייך הגרמני 
 השתייכות:  האימפריה הגרמנית האימפריה הגרמנית   רפובליקת ויימאר רפובליקת ויימאר   גרמניה הנאצית גרמניה הנאצית
 תקופת הפעילות:  1907–1943 (כ־36 שנים)
 דרגה:   גנרל חיל הרגלים (ורמאכט)
 תפקידים בשירות
 מפקד הדיוויזיה ה-23   מפקד הקורפוס ה-28   מפקד הקורפוס ה-2
 פעולות ומבצעים
 מלחמת העולם הראשונה   מלחמת העולם השנייה
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   האות לצלב הברזל של 1914 דרגה ראשונה   צלב הברזל דרגה שנייה   האות לצלב הברזל של 1914 דרגה שנייה    אות הפציעה שחור (1918)   אות המערכה של החזית המזרחית   צלב הכבוד   מגן דמיאנסק
 
גנרל ולטר פון ברוקדורף-אהלפלדט (בגרמנית: Walter von Brockdorff-Ahlefeldt;‏ 13 ביולי 1887 – 9 במאי 1943) היה מפקד בכיר בוורמאכט שפיקד על כוחות במלחמת העולם השנייה.